b'\n_START_ARTICLE_\nSouth Park\n_START_SECTION_\nLiki\n_START_PARAGRAPH_\nStan je v risanki prikazan kot obi\xc4\x8dajen ameri\xc5\xa1ki fant. Njegova sestra Shelly pogosto fizi\xc4\x8dno obra\xc4\x8dunava z njim, sam pa je prikazan kot resen, ob\xc4\x8dutljiv in pameten._NEWLINE_Kyle je osamljen judovski fant v dru\xc5\xa1\xc4\x8dini. Zaradi svojega porekla se pogosto po\xc4\x8duti osamljenega v \xc5\xa1ir\xc5\xa1i dru\xc5\xbebi. Prikazan je kot najpametnej\xc5\xa1i v razredu. Stan in Kyle sta najbolj\xc5\xa1a prijatelja, njuna zveza simbolizira prijateljstvo Parkerja in Stona._NEWLINE_Cartman ima te\xc5\xbeave s prekomerno telesno te\xc5\xbeo, pogosto je nestrpen, rasisti\xc4\x8den in \xc5\xbealjiv, zaradi njegovih pogostih antisemitskih izjav se s Kyleom ne razumeta najbolje. Lik pogosto citira Hitlerjeve izjave, v nekaj epizodah se pojavi oble\xc4\x8den v Hitlerjev kostum._NEWLINE_Kenny prihaja iz revne dru\xc5\xbeine, vedno nosi oran\xc5\xbeno jopico, ki prekriva njegov obraz in mu onemogo\xc4\x8da jasno izra\xc5\xbeanje. Kadar ne nosi oble\xc4\x8dene jopice, mu obraz prekriva drug predmet, \xc4\x8deprav se je v nekaj epizodah kot so: The Jeffersons in v South Park filmu razkril obraz. Pogosto govori o temah, povezanih s spolnostjo. Lik je znan po svoji pogosti smrti; kljub temu se vsaki\xc4\x8d pojavi v naslednji epizodi._NEWLINE_V prvih 58 epizodah so fantje v tretjem razredu, v \xc4\x8detrti sezoni pridejo v \xc4\x8detrtega.'